3. Stroskotanie lode New Flame a jeho dôsledky na oblasť Gibraltárskeho zálivu (hlasovanie) 
- Pred začiatkom hlasovania:
Zbigniew Zaleski
Vážená pani predsedajúca, v súvislosti s vašimi poznámkami o oznámení výsledkov hlasovania podľa mien mi dovoľte vyjadriť svoju vďačnosť všetkým tým, ktorí v tomto Parlamente predsedajú hlasovaniam. V mene nás všetkých by som rád poďakoval pánovi Vidalovi Quadrasovi, že informoval o návrhu, ktorý som predvčerom podal. Ďakujem veľmi pekne za to, že súhlasíte so zistením, aké bezproblémové to je.
Pred začiatkom hlasovania o pozmeňujúcom a doplňujúcom návrhu 6:
Gerardo Galeote
(ES) Vážená pani predsedajúca, súhlasím s autorom pozmeňujúceho a doplňujúceho návrhu a navrhujem, aby sa do textu na mieste, kde sa odkazuje na regionálne orgány Andalúzie, doplnili slová "a miestnych", takže slovné spojenie by znelo "regionálnych a miestnych orgánov Andalúzie".
(Ústny pozmeňujúci a doplňujúci návrh bol prijatý)
